stanford-oval/wikipedia huggingface dataset:
Kolumbia
Väestö > Kansanterveys

Kolumbian terveydenhoito on parantunut huomattavasti 1980-lukuun verrattuna. Vuonna 1993 tehty terveydenhuoltouudistus muutti julkisen terveydenhuollon rahoituksen rakennetta, jonka seurauksena työntekijöiden täytyy maksaa sairausvakuutuksista. Vaikka uusi järjestelmä onkin nostanut sosiaali- ja terveysturvan piiriin kuuluvien määrää 21 prosentista ennen vuotta 1993, 56 prosenttiin vuonna 2004 ja 66 prosenttiin vuonna 2005, on eroja varsinkin köyhän väestön keskuudessa yhä olemassa.
Maailman terveysjärjestö WHO:n mukaan Kolumbian terveydenhuolto oli vuonna 2000 Latinalaisen Amerikan paras ja maailmanlaajuisesti sijalla 22. Lisäksi WHO:n vuoden 2000 tutkimuksen mukaan Kolumbian terveydenhuollon rahoitusjärjestelmä on maailman tasapuolisin. Vuonna 2005 terveydenhuollon kulut muodostivat 5,6 prosenttia BKT:sta.
Kolumbiassa tehtiin vuonna 2002 yhteensä lähes 29 000 murhaa, mutta vuoteen 2006 mennessä lukema oli pudonnut noin 17 000. Murhien jälkeen yleisimpiä ennenaikaisen kuoleman syitä ovat sydänongelmat, aivoinfarktit, hengityselinsairaudet, auto-onnettomuudet ja diabetes.
Vuonna 2007 arvioitiin, että HIVin kantajia oli noin 0,6 prosenttia aikuisväestöstä, kaikkiaan noin 170 000 henkeä. ARVT-lääkitystä olisi tarvinnut noin 54 000 henkeä, ja sitä sai noin 38 prosenttia heistä, eli noin 21 000 henkeä. Suuren osan naisten HIV-tartunnoista on arvioitu tulleen heidän aviomiestensä kautta toisilta miehiltä. Sairastuneita syrjitään ja monet heistä ovat lähteneet maanpakoon.
COVID-19 levisi laajalle Kolumbiassa. Kesään 2022 mennessä yli 80% väestöstä oli saanut ensimmäisen rokotteen sitä vastaan. Täysi rokotesuoja oli vain 40 prosentilla.
Kulttuuri

Kolumbian arkkitehtuuri heijastuu 1600-luvun Espanjan siirtomaa-ajasta. Monilla alueilla on ollut vaikeaa ylläpitää vanhoja rakennuksia, ja alueen ilmasto onkin tuhonnut monia barokkityylisiä rakennuksia. Arkkitehtuurin helmiä ovat lukuisat maisemaa hallitsevat kirkot.
Kolumbiassa alkoi kirjallisuuden kehitys vasta espanjalaisten saapumisen jälkeen, ja maan kirjallisuudessa näkyykin yhä vahva eurooppalainen vaikutus. Itsenäistymisen jälkeen kirjailijat alkoivat kehittää omia tyylejään ja kirjoittaa kotimaisista aihepiireistä. Varhaisimmat kolumbialaiset kirjailijat kuten Jorge Isaacs ja José Eustacio Rivera käsittelivät talonpoikien ongelmia. Tunnetuin kolumbialainen kirjailija on Gabriel García Márquez, jonka pääteos Sadan vuoden yksinäisyys ilmestyi vuonna 1967. Kirjallisuuden Nobel-palkinnon García Márques sai vuonna 1982.
Eurooppalaisten saapumisen jälkeen alueen alkuperäisistä taideperinteistä luovuttiin omaksuen eurooppalaisia tyylejä. Kolumbialainen kuvanveistäjä ja taidemaalari Fernando Botero on myös tunnettu ympäri maailmaa. Pedro Nel Gómez otti seinämaalauksissaan kantaa yhteiskunnallisiin asioihin. Monet muutkin taiteilijat ovat käyttäneet kansallismielisiä ja alkuperäiskansojen teemoja töissään. Bogotá on Kolumbian taidepääkaupunki.
Musiikissa ja tanssissa näkyvät alueelliset erot. Vallenato on levinnyt Atlantin rannikolta koko maahan. Tyynenmeren rannalla kehittynyt Currulao kuvaa tuulen, sateen ja jokien olemusta ja siinä käytetään tyypillisesti puisia soittimia. Merengue ja reggaeton ovat myös suosittuja tansseja. Sisämaassa soitetaan Andeille tyypillistä musiikkia kuten bambucoa ja guabinaa. Ibaguéta pidetään Kolumbian musiikkipääkaupunkina. Shakira ja Juanes ovat molemmat maailmalla tunnettuja laulajia ja lauluntekijöitä.
Kulttuuri > Media

Kolumbian media on suurimmaksi osaksi yksityisten sijoittajien omistuksessa. Televisio on tärkein uutislähde. Hallitus ylläpitää yhtä opetus- ja kahta kaupallista televisiokanavaa sekä kansallista radioverkostoa.
Kulttuuri > Ruoka

Kolumbialaisten ruokavaliossa vuorokauden eri ateriat eroavat toisistaan ruoan määrän eikä niinkään ruokalajien osalta. Päivällinen koostuu yleensä tuoreista hedelmistä, kotitekoisesta keitosta sekä pääruoasta joka koostuu lihasta tai kalasta riisin tai perunoiden kanssa. Varsinkin köyhien ihmisten ateriat sisältävät paljon hiilihydraatteja. Ruoan jälkeen syödään yleensä jälkiruoka, joka on tehty useimmiten panelasta, joka on erääntyyppinen ruskea sokeri. Ruoka-aineissa on alueellisia eroja. Sisämaassa tukevaan aamuateriaan voi kuulua sianlihaa, riisiä, papuja, keittobanaaneita ja suuri pihvi paistettujen munien kera. Rannikolla syödään enemmän kalaa ja äyriäisiä. Vastaava cartagenalainen ateria olisi riisiä, kookosta, paistettuja banaaneita ja katkarapuja. Kolumbiassa kulutetaan paljon olutta ja kahvia, mutta suhteellisen vähän maitoa ja viiniä.
Kulttuuri > Urheilu

Kolumbia on osallistunut olympialaisiin vuodesta 1932. Se on saanut 27 mitalia, joista kultamitaleita on viisi. Olympiavoittajia ovat Mariana Pajón, Óscar Figueroa, Caterine Ibargüen ja María Isabel Urrutia.
Kolumbian jalkapallomaajoukkue oli FIFAn rankingissa heinäkuussa 2016 sijalla kolme. Se on päässyt maailmanmestaruuskilpailujen lopputurnaukseen 1962, 1990, 1994, 1998, 2014 ja 2018; vuonna 1990 se pääsi toiselle kierrokselle ja vuonna 2014 puolivälieriin mutta hävisi ottelun Brasilialle. Etelä-Amerikan mestaruuden Kolumbia voitti kotikisoissaan 2001. Maassa on 2 773 jalkapalloseuraa, joissa 291 229 rekisteröityä pelaajaa. Kaikkiaan jalkapallon harrastajia arvioidaan olevan yli kolme miljoonaa.
Jalkapallon jälkeen maan toiseksi suosituin urheilulaji on varsinkin Karibianmeren rannikolla suosittu baseball. Härkätaistelu on Kolumbiassa maailman kolmanneksi suosituinta heti Espanjan ja Meksikon jälkeen. Sesonkiaika on lomakaudella joulu-tammikuun aikana. Kilpapyöräilystä tuli suosittua Martín Emilio Rodríguezin menestyksen myötä. Juan Pablo Montoya on tuonut katsojia moottoriurheilulle.
Tejo on perinteinen kolumbialainen peli, joka on peräisin Boyacán alueelta. Pelin tarkoituksena on heittää painavaa metallikiekkoa yrittäen osua maalin keskellä sijaitseviin ruutipusseihin. Pisteitä saa kun ruuti räjähtää kiekon osuessa siihen.
Aiheesta muualla

Kuvia tai muita tiedostoja aiheesta Kolumbia Wikimedia Commonsissa
Matkaopas aiheesta Kolumbia Wikimatkoissa
Etelä-Amerikan valtiot
Argentiina |  Bolivia |  Brasilia |  Chile |  Ecuador |  Guyana |  Kolumbia |  Paraguay |  Peru |  Suriname |  Uruguay |  Venezuela
Itsehallintoalueet: Etelä-Georgia ja Eteläiset Sandwichsaaret | Falklandinsaaret | Ranskan Guayana | Väli-Amerikka | Pohjois-Amerikka | Latinalainen Amerikka
Kolumbia satelliittikuvassa helmikuussa. Kuvassa näkyvät maan halki kulkevat Andit.
Maisema Huilan departementissa.
Andientimanttikolibri.
Esikolumbiaanisia veistoksia San Agustínissa.
Suur-Kolumbia vuonna 1824.
Alfonso López Pumarejo 1930-luvulla.
Raitiovaunu tulessa Kolumbian parlamenttirakennuksen Capitolio Nacionalin edessä El Bogotazon mellakoiden aikana.
FARC-joukkoja vuonna 1998.
Kolumbian ja FARCin välisen rauhansopimuksen allekirjoitusseremonia.
Kolumbian presidentti Gustavo Petro.
Kolumbian kongressin rakennus Bogotássa.
Bogotán oikeuspalatsi.
Kolumbian departementit numeroituina. Keskellä sijaitseva punaisella merkitty alue on pääkaupunkialue.
Kolumbian laivaston fregatti.
Cartagenan satama.
Kokapensaiden hävitystä Kolumbiassa vuonna 2018.
Kuorma-auto Chicamochan kansallispuiston maisemassa.
Pääkaupunki Bogotá.
Fernando Boteron veistoksia Medellínissä.
Vanha katu Baricharan kaupungissa.
Kirjailija Gabriel García Márquez.
Suosittu bandeja paisa -ruokalaji.
Jalkapallon pelaajia.
Maria Sofia Aikio

Maria Sofia Aikio (s. 1940-luvun lopulla)  on saamelainen yhdistysaktiivi. Hän on toiminut saamelaisten keskusjärjestön puheenjohtajana, saamelaiskäräjien jäsenenä sekä maailman alkuperäiskansojen neuvostossa (WCIP). Aikio on nostanut esille omalla kielellä saatavien palvelujen tärkeyden. Aikio on myös pitänyt oleellisena kysymyksenä saamelaisten oikeutta päättää saamelaisalueen valtionmaiden hallinnasta.
Aiheesta muualla

Tenojoen kalastussopimus laiminlyö saamelaisten oikeuksia (Maria Sofia Aikio ja Esko Aikio ihmisoikeusliiton mielipidevideolla)
Israelin akateeminen boikotti

Israelin akateemista boikottia vaatinut mielenosoitus Helsingin yliopiston Porthania-rakennuksen edessä 2024.
Israelin akateemisen boikotin kampanja käynnistettiin huhtikuussa 2004 osana Boikotointi, divestointi ja sanktiot (Boycott, Divestment and Sanctions, BDS) -kampanjaa. Kampanja vaatii kansainvälisen painostuksen kohdistamista Israelin akateemisia instituutioita kohtaan boikotoinnin, sijoitusten poisvetämisen ja pakotteiden muodossa. Käytännössä boikotti tarkoittaa muun muassa korkeakoulutasoisen tutkimus- ja vaihto-opiskeluyhteistyön keskeyttämistä.
Akateemisen boikotin tavoitteena on pakottaa Israel muuttamaan palestiinalaisia syrjivä ja sortava politiikkansa, mukaan lukien palestiinalaisten akateemisen vapauden tukahduttaminen.
Etelä-Afrikan akateeminen boikotti nähdään usein mallina Israelin akateemiselle boikotille.
Boikottivaatimukset Suomessa

Vaatimukset Israelin akateemisesta boikotista nousivat pinnalle vuonna 2023 alkaneen Gazan sodan myötä. Helmikuussa 2024 neljä norjalaista yliopistoa ilmoitti lopettavansa yhteistyön israelilaisten yliopistojen kanssa.
Keväällä ja syksyllä 2024 Helsingin yliopiston ylioppilaskunta ja Taideyliopiston ylioppilaskunta hyväksyivät jäsenaloitteet, jotka vaativat yliopistoilta osallistumista Israelin akateemiseen boikottiin. Turun yliopiston ylioppilaskunta ilmoitti vastustavansa yliopistotason yhteistyötä israelilaisten korkeakoulujen kanssa. Myös Suomen ylioppilaskuntien liitto vaati marraskuussa Israelin akateemista boikottia.
Toukokuussa 2024 yliopisto-opiskelijat alkoivat osoittaa mieltä Palestiinan puolesta perustamalla solidaarisuusleirejä kampusalueille. Opiskelijat ovat yöpyneet ulkona kampusalueille tuoduissa teltoissa ensin Helsingin yliopistolla ja myöhemmin myös Tampereen yliopistolla sekä Jyväskylän yliopistolla. Oulun yliopistolla järjestettiin solidaarisuusleirejä tukeva mielenosoitus. Mielenosoittajat vaativat korkeakouluja ryhtymään akateemiseen boikottiin israelilaisia korkeakouluja vastaan muun muassa lopettamalla tutkimusyhteistyön israelilaisten korkeakoulujen kanssa ja tukemalla sotaa pakenevia palestiinalaisia opiskelijoita.
Åsa Larsson Blind

Åsa Larsson Blind
Åsa Larsson-Blind vuonna 2019.
| --- | --- |
Syntynyt:  29. elokuuta 1980  (44 vuotta) Rans sameby, Västerbotten 
Asuinpaikka:  Kiiruna
muokkaa - muokkaa wikitekstiä - muokkaa Wikidataa
Åsa Erika Larsson Blind (myös: Larsson-Blind; s. 29. elokuuta 1980 Rans sameby, Västerbotten) on ruotsinsaamelainen poliitikko, joka asuu Kiirunan kunnassa.
Larsson Blind on taustaltaan ja kasvanut poroja hoitavassa saamelaisperheessä. Hän on opiskellut Uumajan yliopistossa ja hänellä on maisteritutkinto henkilöstöhallinnon alalta.
Vuonna 2008 Larsson Blind valittiin Ruotsin saamelaisten valtakunnallisen järjestön (SSR, Sámiid riikkasearvi) edustajana jäseneksi saamelaisjärjestöjen yhteistyöelimeen Saamelaisneuvostoon. Hän on ollut Saamelaisneuvoston jäsen siitä lähtien. Kaudella 11. helmikuuta 2017 – 23. helmikuuta 2020 hän toimi Saamelaisneuvoston puheenjohtajana. Helmikuusta 2020 lähtien hän on ollut yksi Saamelaisneuvoston kolmesta varapuheenjohtajasta.
Kesäkuussa 2019 Larsson Blind valittiin saamelaisjärjestö SSR:n johtoon, jolloin hänestä tuli järjestön ensimmäinen naispuheenjohtaja. Larsson Blind on mukana myös Kiirunan kunnallispolitiikassa, jossa hän edustaa pienryhmittymäksi luokiteltua saamelaislistaa (Samelistan/Sámelistu).
Aiheesta muualla

From the Arctic Leaders’ Summit: Åsa Larsson-Blind (15.11.2019 Rovaniemi) (englanniksi) (vimeo.com)
11th Ministerial meeting - Saami Council - President Åsa Larsson Blind (Rovaniemi, 7.5.2019) (vimeo.com)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Åsa Larsson Blind
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Norja 
Käännös suomeksi
Commonwealth realm

Nykyiset Commonwealth realmit sinisellä, entiset ruskealla.
Commonwealth realm on itsenäinen valtio, jonka monarkkina ja päämiehenä on Charles III. Hän nousi valtaistuimelle 8. syyskuuta 2022 välittömästi äitinsä Elisabet II:n kuoleman jälkeen. Maat ovat siis itsenäisiä valtioita, jotka muodostavat personaaliunionin. Vuonna 2023 commonwealth realm -maita oli 15, jotka kaikki olivat myös 56 maan muodostaman yhteistyöjärjestön, Kansainyhteisön (engl. Commonwealth) jäseniä.
Commonwealth realm -maat ovat täysin itsenäisiä ja ulkopolitiikassaan toisistaan riippumattomia valtioita, jotka jakavat keskenään identtisen monarkian ja muut keskeiset valtiolliset instituutiot (niin kutsuttu Westminster-järjestelmä). Yhteinen hallitsija asuu kuitenkin kokoaikaisesti Britanniassa, joten muissa maissa hänen asemaansa seremoniallisena valtionpäämiehenä hoitaa hänen nimittämänsä kenraalikuvernööri. Hallitsijan poliittista asemaa, joka on de jure sekä toimeenpaneva että lainsäädännöllinen, pitää pääministeri yhdessä demokraattisesti valitun hallituksensa kanssa.
Commonwealth realmit > Nykyiset Commonwealth realmit

| Valtio | Hallitsijan lippu | Alkaen | Viite |
| --- | --- | --- | --- |
|  Antigua ja Barbuda |  | 1. marraskuuta 1981 |  |
|  Australia |  | 6. helmikuuta 1952 |  |
|  Bahama |  | 10. heinäkuuta 1973 |  |
|  Belize |  | 21. syyskuuta 1981 |  |
|  Grenada |  | 7. helmikuuta 1974 |  |
|  Jamaika |  | 6. elokuuta 1962 |  |
|  Kanada |  | 6. helmikuuta 1952 |  |
|  Papua-Uusi-Guinea |  | 16. syyskuuta 1975 |  |
|  Saint Kitts ja Nevis |  | 19. syyskuuta 1983 |  |
|  Saint Lucia |  | 22. helmikuuta 1979 |  |
|  Saint Vincent ja Grenadiinit |  | 27. lokakuuta 1979 |  |
|  Salomoninsaaret |  | 7. heinäkuuta 1978 |  |
|  Tuvalu |  | 1. lokakuuta 1978 |  |
|  Uusi-Seelanti |  | 6. helmikuuta 1952 |  |
|  Yhdistynyt kuningaskunta |   | 1707 |  |
Commonwealth realmit > Entiset Commonwealth realmit

| Valtio | Hallitsijan lippu | Vuodet | Eroamissyy | Nykyinen valtiomuoto |
| --- | --- | --- | --- | --- |
|  Barbados |  | 1966–2021 | perustuslain muutos | tasavalta |
|  Ceylonin dominio |  | 1948–1972 | uusi perustuslaki | tasavalta |
|  Etelä-Afrikan unioni |  | 1931–1961 | kansanäänestys ja uusi perustuslaki | tasavalta |
|  Fidžin dominio |  | 1970–1987 | sotilasvallankaappaus | tasavalta |
|  Gambia |  | 1965–1970 | kansanäänestys | tasavalta |
|  Ghana |  | 1957–1960 | kansanäänestys | tasavalta |
|  Guyana  |  | 1966–1970 | perustuslain muutos | tasavalta |
|  Intian dominio |  | 1947–1950 | uusi perustuslaki | tasavalta |
|  Irlannin vapaavaltio |  | 1931–1949 | parlamentin säätämä lakimuutos | tasavalta |
|  Kenia |  | 1963–1964 | perustuslain muutos | tasavalta |
|  Malawi |  | 1964–1966 | uusi perustuslaki | tasavalta |
|  Malta |  | 1964–1974 | perustuslain muutos | tasavalta |
|  Mauritius |  | 1968–1992 | perustuslain muutos | tasavalta |
|  Nigerian liittovaltio |  | 1960–1963 | perustuslain muutos | liittotasavalta |
|  Pakistanin dominio |  | 1947–1956 | uusi perustuslaki | islamilainen tasavalta |
|  Sierra Leone |  | 1961–1971 | uusi perustuslaki | tasavalta |
|  Tanganjika |  | 1961–1962 | uusi perustuslaki | tasavalta |
|  Trinidad ja Tobago |  | 1961–1962 | uusi perustuslaki | tasavalta |
|  Uganda |  | 1962–1963 | perustuslain muutos | tasavalta |
Aiheesta muualla

Kuvia tai muita tiedostoja aiheesta Commonwealth realm Wikimedia Commonsissa
Charles III on 15 Commonwealth realm -maan hallitsija sekä koko Kansainyhteisön päämies.
Dean Whitehead

| 0 | 1 | 2 |
| --- | --- | --- |

Henkilötiedot
Syntymäaika: 21. tammikuuta 1982 (ikä 42)
Syntymäpaikka: Abingdon, Englanti
Pelipaikka: keskikenttä
Seura
Seura: Stoke City FC
Pelinumero: 8
Seurat
| Vuodet | Seura | O (M) |
| 1999-2004 2004-2009 2009- | Oxford United Sunderland Stoke City FC | 122 (9) 126 (12) |
 Seurajoukkueuran tilastot kattavat vain kansalliset sarjat, päivitetty 29. elokuuta 2007.
Dean Whitehead (s. 21. tammikuuta 1982 Abingdon, Englanti) on englantilainen jalkapalloilija, joka edustaa Englannin Valioliigassa pelaavaa Stoke City FC. Hän on pelipaikaltaan keskikenttäpelaaja.
Ura > Oxford United

Whitehead aloitti uransa Abingdon Townin juniorijoukkueessa ennen siirtymistään Oxford Unitediin. Viiden Oxford-kauden jälkeen Whitehead siirtyi Sunderlandiin vapaalla siirrolla. Myöhemmin FA määräsi Sunderlandin maksamaan 150 000 puntaa Oxfordille.
Ura > Sunderland

Whiteheadista tuli nopeasti edustusjoukkueen avainpelaaja ja hän oli johdattamassa Black Catsit mestaruussarjan voittoon kaudella 2004–05. Kauden päätteeksi pelaajat valitsivat hänet kauden parhaaksi.
Seuraavalla kaudella (2005/06) Whitehead solmi Sunderlandin kanssa kolmen vuoden jatkosopimuksen. Sunderlandin osalta kausi oli epäonnistunut ja se putosi takaisin Championshipiin. Whiteheaden valioliigakaudesta parhaiten muistetaan hänen upea vapaapotkumaalinsa n. 27 metristä ohi Englannin maajoukkueen ja Tottenhamin maalivahdin Paul Robinsonin.
Championship -kauden 2006–07 aikana Whiteheadesta tuli joukkueen kapteeni, kun hän korvasi tehtävässä Burnleyyn siirtyneen Steven Caldwell'n. Kauden päätteeksi Sunderland nousi Valioliigaan.
Kausi 2007/08 alkoi hyvin ja Sunderland voitti ennakkosuosikki Tottenhamin 1–0. Onni ei ollut Whiteheaden puolella ja alkukauden Wigan -ottelussa saama vamma pitää keskikenttäpelaajan poissa pelikentiltä puolen vuoden ajan.
Ura > Stoke City

Whitehed allekirjoitti neljän vuoden sopimuksen Stoke Cityn kanssa 24. heinäkuuta 2009. Hän teki Stoke City debyyttinsä 15 elokuuta 2009 ottelussa Burnleyta vastaan. Whitehedin hitaasti alkanut ura Stokessa on kääntynyt nousuun ja hän on saanut kiitosta valmentaja Tony Pulisilta.
Aiheesta muualla

Profiili soccerbase.comissa (Arkistoitu – Internet Archive)
Profiili Sunderlandin sivuilla
| 0 | 1 | 2 |
| --- | --- | --- |
| Edeltäjä: Stephen Caldwell | Sunderland AFC:n kapteeni 2007–2009 | Seuraaja: Lorik Cana |
Antiikin kirjallisuuden suomennokset

Antiikin kirjallisuuden suomennoksiin lukeutuu sekä antiikin Kreikan kirjallisuutta, joka on käännetty muinaiskreikasta, että antiikin Rooman kirjallisuutta, joka on käännetty latinan kielestä. Ne ovat merkittävä osa suomennoskirjallisuutta teosten kaunokirjallisen tai historiallisen arvon vuoksi.
Historia

1800-luvulla useat suomentajat käänsivät otteita Homeroksen eepoksista. Näistä voidaan mainita erikseen Elias Lönnrotin vuoden 1855 käännös Odysseian kuudennesta laulusta. Tuolloin suomen kieltä vasta kehitettiin eurooppalaisiin runomittoihin taipuvaksi kirjakieleksi. Käännös on silti osin luontevaa, kuten jumalten asuinsijoja kuvaavassa jaksossa:
»Poikkesi niin puhunut kaunis sinisilmä Ateena
Taivaaseen, joss'on sanotaan jumalain ikivahva
Istuin; ei tuulet sitä tutvita, ei satehetkaan
Kastele, ei lumikaan lähene, vaan pilvetön, kirkas
Ilma sen piirittää, valo loistava ympäri kiertää.
Siin' elo autuas on jumaloilla ja riemut ikuiset;
Sinne jo siirtihe taas Sinisilmäki neitosen luota.»
Athenen eli Ateenan lisänimitys glaukopis on suomennoksessa 'sinisilmä'. Myöhemmin Otto Manninen suomensi sen 'päilyväsilmäksi' ja Pentti Saarikoski 'kiilaskatseiseksi'.
Pentti Saarikoski käänsi Odysseian proosamuotoon, alkuperäistä rivijakoa noudattaen. Käännöksen haittana on se, että Saarikoski perusti työnsä ranskalaisen Victor Bérardin laitokseen vuodelta 1924. Saarikoski jätti käännöksestä pois laajoja jaksoja, joita Bérard oli pitänyt myöhäisinä lisäyksinä eepokseen. Saarikosken käännös on kuitenkin hyvin selkeä nykyaikaisen lukijan kannalta. Saarikoski käänsi myös Iliasta, mutta työ jäi kesken. Otteita Saarikosken katkelmista on julkaistu teoksessa Antiikin runoutta ja draamaa.
Puuttuvat suomennokset

Kreikkalaisilla tragedioilla on ollut suuri merkitys myöhemmän eurooppalaisen kirjallisuuden kehitykselle. Siksi on pidetty valitettavana, että kaikkia säilyneitä antiikin näytelmiä ei ole suomennettu. Esimerkiksi roomalaisen komedian merkittävää edustajaa Terentiusta ei ole suomennettu. Pindaroksen oodeista on suomennettu vain joitain yksittäisiä. Asiaproosan merkkiteoksista on suomentamatta muun muassa Julius Caesarin toinen teos De bello civili, Polybioksen historiateos ja Plinius vanhemman laaja Naturalis historia.. Antiikin puhujien, erityisesti Ciceron puheet, ovat enimmäkseen kääntämättä.
Patria TREMOS

| TREMOS |
| --- | --- |
Aseen tyyppi:  ajoneuvoalustainen kranaatinheitin
Alkuperämaa:   Suomi
Palvelushistoria
Palvelusvuodet:  2025–
Valmistushistoria
Suunnittelijat:  Patria (yhteistyössä Suomen maavoimat ja Puolustusvoimien logistiikkalaitos)
Valmistajat:  Patria
Tekniset tiedot
Kaliiperi:  81 tai 120 mm
Patria TREMOS on suomalaisen Patrian kehittämä kranaatinheitinjärjestelmä, jossa 81 tai 120 mm:n kranaatinheitin on asennettu ajoneuvon kyytiin.
Kehitys

Patria kehitti uudenlaista ajoneuvon alustalle asennettavaa kranaatinheitintä Suomen maavoimien ja Puolustusvoimien logistiikkalaitoksen kanssa. Ajatuksena oli kehittää perinteisen kranaatinheittimistön liikkuvuutta nykyajan taistelukentällä, jossa tuliasemien vaihtaminen on tärkeää. Alustavien ideoiden toteuttamispäätöksestä kului vain vuosi ensimmäisen prototyypin testaamiseen. Patria hyödynsi kehityksessä kokemusta muun muassa AMOS- ja NEMO-järjestelmistään. TREMOS julkaistiin Future Mortar Systems -konferenssissa Lontoossa 29. lokakuuta 2024.
Suunnittelu

TREMOS sisältää integrointimooduulin, joka voidaan asentaa nopeasti ja helposti eri alustoille, kuten maastokuorma-autojen ja tela-ajoneuvojen kyytiin. Moduuli voidaan siirtää myös ajoneuvosta toiseen, esimerkiksi alkuperäisen ajoneuvon vikaantuessa. Moduuli on modulaarinen eli sitä voidaan muokata eri tarpeisiin.
TREMOS-moduuliin voidaan asentaa tavanomainen 81 tai 120 mm:n sileäputkinen kranaatinheitin, ja järjestelmä tukee kaikkia näiden ampumatarvikkeita. Heitin on kiinni rekyylinvaimennuslaitteessa, joka pienentää laukauksesta aiheutuvaa alustaan kohdistuvaa rekyyliä. Vaimennuksen ansiosta ajoneuvo ei tarvitse maatukia, mikä nopeuttaa toimintaa. Ampumatarvikkeet voidaan kuljettaa mukana.
TREMOS kykenee avaamaan tulen jo 60 sekunnin kuluttua tuliasemaan saapumisesta ja poistumaan välittömästi viimeisen laukauksen jälkeen. Nopea siirtyminen auttaa suojaamaan ajoneuvon ja sen miehistön tuliasemaan tulevalta vastatulelta, joka on nykyaikaisessa sodankäynnissä suuri uhka, koska ampumapaikka voidaan paikantaa tarkasti ja iskeä sinne nopeasti takaisin. Ajoneuvo kykenee toimimaan yksin tai osana suurempaa tuliyksikköä.
Käyttäjät

Suomen puolustusvoimat on tilannut 4,7 miljoonalla eurolla 120 mm:n heittimellä varustettuja TREMOS-järjestelmiä. Maavoimat kutsuu asetta nimellä 120 KRH M3 (M3 = Modular Mobile Mortar, suom. modulaarinen liikkuva kranaatinheitin). Ne toimitetaan vuonna 2025, ja lisähankintoja saatetaan tehdä myöhemmin. Varusmieskoulutus on tarkoitus aloittaa 2026.
Aiheesta muualla

Patrian sivuilla
Massacre Records

| Massacre Records |
| --- | --- |
Perustettu:  1991
Perustajat:  Torsten Hartmann
Tilanne:  aktiivinen
Tyylilajit:  death metal, doom metal, heavy metal, power metal, AOR
Kotimaa:  Länsi-Saksa
Sijainti:  Abstatt
Kotisivu
Infobox OKNimi-testi OK: 
Massacre Records on saksalainen levy-yhtiö, joka keskittyy lähinnä rock- ja heavy metal -musiikkiin.
Torsten Hartmann perusti yhtiön vuonna 1991. Tunnetuimpia yhtyeitä, jotka toimivat levymerkillä ovat muun muassa King Diamond, Anvil ja Exciter.